**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Михајловић, Миодраг, Милица | | | | | |
| Датум и место рођења | | | 7. 8. 1992, Врање | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Србистика | | | | | |
| Звање | | | Дипломирани филолог | | | | | |
| Година уписа | | | 2011. | | | | | |
| Година завршетка | | | 2015. | | | | | |
| Просечна оцена | | | 8,56 | | | | | |
| **Мастер студије, магистарске студије** | | | | | | | | |
| Универзитет | | | Унивезитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија, модул: Методика наставе српског језика и књижевности | | | | | |
| Звање | | | Мастер филолог | | | | | |
| Година уписа | | | 2015. | | | | | |
| Година завршетка | | | 2016. | | | | | |
| Просечна оцена | | | 10,00 | | | | | |
| Научна област | | | Филологија | | | | | |
| Наслов завршног рада | | | *Жаргон младих са подручја призренско-тимочког дијалекта и настава српског језика* | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Филологија | | | | | |
| Година уписа | | | 2017. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Трајковић, Татјана, Михајловић, Милица (2020): „Говор Врања кроз призму диглосивности“. *Јужнословенски филолог*, LXXVI, св. 1, 77–105. | | | | | | M24 | |
| *Испитивана је диглосија у врањском градском говору двеју група – ученика и наставника (уз друге варијабле: порекло, пол, образовање, старост). Одабране су маркантне одлике врањског говора за истраживање: африката* ѕ*, полугласник, вокатив на* -е *код именица на* -ка*, заменичке енклитике* гу*,* ги*,* не*,* ни*,* ве*,* ви*, аналитичка деклинација... Анализом укрштених варијабли аутори утврђују заступљеност дијалекатских форми у свакодневном говору Врањанаца и ниво њиховог језиког адаптирања. Закључак је да највећу диглосивност показују високообразоване жене, а најмању средњошколци мушког пола и да су поједине дијалекатске особине подложније променама. Овим истраживањем уочене су и неке тенденције у развоју самог дијалекта.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 2 | Михајловић, Милица (2018): „Александар Белић – 110 година од појаве Српског дијалектолошког зборника“ (приказ зборника радова са истоименог научног скупа, прир. Јордана Марковић, Ниш, 2017). *Зборник радова Филозофског факултета Универзитета у Приштини (са седиштем у Косовској Митровици)*, год. 48, бр. 1, Приштина: Филозофски факултет, 365 –370. | | | | | | М56 | |
| *У приказу аутор у најкраћим цртама информише о садржају зборника радова са истоименог научног скупа „Александар Белић – 110 година од појаве Српског дијалектолошког зборника.“ Повремено даје и краће коментаре уз неки од радова и на крају изводи следеће закључке: призренско-тимочка дијалекатска област је изузетно заступљена у реномираном часопису* Српски дијалектолошки зборник*, а Александар Белић је већ у првом броју овога зборника поставио чврсте темеље даљем проучавању говора источне и јужне Србије и српској дијалектологији уопште*. | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 3 | Михајловић, Милица (2019): „Између жаргона и дијалекта“ (Јордана Марковић, Татјана Трајковић, *Речник жаргонизама јужне пруге*, Ниш: Филозофски факултет, 2018, 217. стр.). *Анали Филолошког факултета у Београду*, књ. 31, бр. 2, Београд: Филолошки факултет, 411–414. | | | | | | М56 | |
| *Приказ је темељит и одговара карактеру монографије о којој говори. Аутор оцењује да су Уводне напомене у монографији „више од обичног увода и представљања методолошког оквира истраживања“ и да будућим истраживачима жаргонске лексике указују на могуће проблеме, али и нуде решења која могу послужити „за дефинисање захтевнијих одредница.“ Такође, аутор сматра да је забележена жаргонска лексика богата, сликовита, креативна и оригинална и да је вредност књиге у томе што је забележила ту врсту (врло променљиве) лексике у једном временском тренутку.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 4 | Михајловић, Милица (2019): „О говору Новог Сада“ (приказ зборника радова *Говор Новог Сада*, св. 1: Фонетске особине, ур. Жарко Бошњаковић, Нови Сад: Филозофски факултет у Новом Саду, Одсек за српски језик и лингвистику, 2009, 348 стр.). *Зборник радова Филозофског факултета Универзитетa у Приштини (са седиштем у Косовској Митровици)*, Косовска Митровица: Филозофски факултет, год . 49, бр. 1, 321–330. | | | | | | М56 | |
| *Приказ зборника радова* Говор Новог Сада *је врло садржајан. У њему су јасно и прегледно изложени подаци о сваком раду и изнесени су закључци до којих су аутори дошли, што приказ чини врло информативним. Приметан је позитиван став аутора да приказани зборник представља велики допринос изучавању језика и подстицај будућим дијалектолозима да се посвете урбаној дијалектологији.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 5 | Михајловић, Милица (2019): „Лексикологија у наставним плановима и програмима и школским уџбеницима“. *Баштина*, св. 47, Лепосавић: Институт за српску културу, 85–101. | | | | | | М51 | |
| *У овом раду аутор говори о лексикологији из угла методике наставе: најпре о њеној заступљености у средњошколским и основношколским наставним плановима и програмима, а затим о њеном статусу у уџбеницима за средње и основне школе. Успут, М. Михајловић истиче циљеве и задатке обраде наставних садржаја из лексикологије. На крају закључује да је недовољна заступљеност часова језика и језичке културе у средњим школама и, такође, да је третман лексикологије у наставним плановима, програмима и уџбеницима задовољавајући, али у наставној пракси – ова језичка дисциплина је запостављена у односу на остале дисциплине науке о језику.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 6 | Михајловић, Милица (2019): „Барокна геометрија реченице у драми *Невиност или Светислав и Милева* (1837) Јована Стерије Поповића“. *Баштина*, св. 48, Лепосавић: Институт за српску културу, 65–87. | | | | | | М51 | |
| *У раду су анализиране барокне одлике Стеријиног језика, које се огледају пре свега у: финализацији глагола у предикату и финализацији инфинитива, опкорачењима којима се растављају вишечлани реченични конституенти, постпозицији атрибута у односу на именицу, антепонирању генитива, прилошких и других одредби, синтаксичком паралелизму и стандардном декору барокне реченице у виду бројних узвика, узвичних реченица и вокатива. Истраживање је показало да се карактеристике Стеријине синтаксе не разликују много од регистрованих појава у студијама о језику Јована Хаџића и Јована Суботића. Најизраженије барокне одлике у језику Јована Стерије Поповића уједно су оне које су доминантне код осталих писаца XIX века.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 7 | Михајловић, Милица (2019): „Фонетске одлике врањског говора на примеру песничке збирке *Метла за по кућу*“. *Philologia Mediana*, год. XI, бр. 11, Ниш: Филозофски факултет, 439–454. | | | | | | М51 | |
| *У раду су анализиране фонетске особине врањског говора у збирци песама Метла за по кућу (1993) Мирослава Цере Михајловића. Регистроване су све специфичне гласовне одлике поменутог народног говора, потврде су прецизно распоређене и дате са одговарајућим контекстом, при чему је аутор уредно упућивао на њихово присуство (или одсуство) у суседним говорима (описаним у дијалектолошкој литератури). Истраживањем језика поменуте збирке песама на дијалекту, аутор потврђује да је врањски говор део призренско-тимочке дијалекатске области, тј. да припада најјужнијем типу призренско-јужноморавског дијалекта.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 8 | Михајловић, Милица (2020): „Именички антоними у менталном лексикону“. *Филолог*, год. IX, бр. 21, Бања Лука: Универзитет у Бањој Луци, 200–216. | | | | | | М51 | |
| *Аутор испитује асоцијативну везу именичких антонима, тј. жели да покаже како су именички антоними повезани у људској свести и који су антонимски парови најближе лоцирани у менталном лексикону, уз претпоставку да висока фреквенција антонима-асоцијата у асоцијативном пољу антони­ма-стимулуса указује на блискост у лексичкој меморији. Помоћу експеримента (у коме је учествовало 107 говорника српског језика, састављеном од 57 стимулуса) М. Михајловић долази до сазнања да код већине стимулуса (60,6%) антоним није најфреквентнија асоцијација, те да је највећи број антонима повезан слабом асоцијативном везом. Примећује и да је асоцијативна веза јача онда када је на месту стимулуса маркирани члан.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 9 | Михајловић, Милица (2018): „Ставови ученика са југа Србије према усвајању стандардног језика“. *Годишњак за српски језик*, год. XXIX, бр. 16, Ниш: Филозофски факултет, 61–74. | | | | | | М52 | |
| *Представљени су ставови пешевских и врањских гимназијалаца о усвајању стандардног језика и употреби свога дијалекта. Путем скале процене аутор је успешно потврдио почетне хипотезе у свом истраживању и открио какав је однос ученика према стандардном језику и дијалекту и да ли постоје разлике у мишљењу између дечака и девојчица. Укратко, ученици су показали позитиван став према свом локалном говору, сматрају да се стандардни језик треба учити, да се у неким ситуацијама свакако треба служити њиме, али у међусобној комуникацији (дечаци чешће од девојчица) говоре на дијалекту. Рад има и један практичан циљ: унапређење наставе српског језика у школама југисточне Србије.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 10 | Михајловић, Милица (2019): „Лепота у култури Бугара и Срба“ (приказ зборника радова *Красотата в културата на Българи и Сърби / Лепота у култури Бугара и Срба*, ур. Ценка Иванова и др, Универзитетско издателство „Св. Св. Кирил и Методий“, Велико Трново, 2017). *Годишњак за српски језик*, год. XXX , бр. 17, Ниш: Филозофски факултет, 117–121. | | | | | | М52 | |
| *Приказан је двојезични тематски зборник радова са тринаестог по реду српско-бугарског научног скупа, који је овај пут имао за тему лепоту у обема културама, бугарској и српској. Аутор је пружио прегледан садржај, уз минималне узгредне (афирмативне) напомене о свим прилозима, да би на крају изнео своје мишљење да је зборник испуњен интересантним „разматрањима“ и да представља својеврстан „допринос савременим облицима академских и међусуседских односа.“* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 11 | Михајловић, Милица (2019): „Објекатска редупликација у народном песништву југоисточне Србије“. *Годишњак Педагошког факултета у Врању*, књ. X, св. 2, Врање: Педагошки факултет, 7–16. | | | | | | М52 | |
| *На корпусу одабраних народних лирских и епских песама југоисточне Србије аутор истражује присуство једног од балканизама – удвајање објекта. Најпре говори о објекатској редупликацији уопште, затим о самом корпусу на коме се истражује поменута језичка особина, а затим анализира пронађене примере (свега двадесетак у 138 песама). Овим истраживањем М. Михајловић је утврдила да у потврдама преовлађује удвајање директног објекта, да се објекат најчешће дуплира испред глагола, да је заступљеније удвајање заменичког објекта, али нису занемариве ни потврде удвајања именичког објекта.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| 12 | Михајловић, Милица (2018): „Фреквенција, значење и врсте речи у менталном лексикону“. СТУДКОН 4, 10. новембар 2018. године, Филозофски факултет у Нишу (прихваћено за објављивање). | | | | | | М63 | |
| *У раду су представљени резултати истраживања менталног лексикона путем теста слободних асоцијација. Тест је садржао 57 слободних стимулуса, а у истраживању је учествовало 107 изворник говорника српског језика. Основни циљ истраживања био је испитивање нивоа подударности стимулуса и најфреквентнијег асоцијата у погледу исте врсте речи. Аутор је примењивао квантитавни, компаративни и квалитативни метод. Након квантитативне и квалитативне анализе резултата изведени су закључци: различитост врсте речи стимулуса и асоцијата одржива је код глагола и придева; најфреквентније подударање врсте речи са стимулусом забележено код именица и прилога; најближе у менталном лексикону налазе се именице и придеви, затим глаголи и на крају прилози.* | | | | | |
| Рад припада научној области докторске дисертације | | | **ДА** | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | НЕ |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Татјана Трајковић, доцент | | | | | | |
| Ужа научна област за коју је изабран у звање | | Српски језик | | | | | | |
| Датум избора | | 8. 9. 2016. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | [tatjana.trajkovic@filfak.ni.ac.rs](mailto:tatjana.trajkovic@filfak.ni.ac.rs) | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Трајковић, Татјана (2016): „Говор Прешева“. *Српски дијалектолошки зборник*, LXIII, Београд: Институт за српски језик, САНУ, 277‒578. | | | | | | М42 | |
| 2 | Trajković, Tatjana (2016): „Clitic Doubling of Personal Pronouns with the Use of Preposition in the Dialects of Prizren-Timok Area“. *Facta Universitatis*, Series: Linguistics and Literature, Niš: University of Niš, Vol 14, No 1, 73‒84. | | | | | | М51 | |
| 3 | Трајковић, Татјана (2018). Говор Прешева у структуралној и варијационистичкој перспективи (као модел за дијалектолошка предвиђања). У: Милош Ковачевић, Јелена Петковић (ур.), *Српски језик, књижевност, уметност. Књига I:  Курс опште лингвистике.* Зборник радова са XII међународног научног скупа одржаног на Филолошко-уметничком факултету у Крагујевцу 27-28. X 2017. године, Крагујевац: Филолошко-уметнички факултет,  173‒181. | | | | | | М14 | |
| 4 | Трајковић, Татјанa (2018):  „Говор Ниша кроз призму диглосивности“. *Јужнословенски филолог*, LXXIV, св. 2, Београд: Српска академија наука и уметности, Институт за српски језик, 89–108. | | | | | | М24 | |
| 5 | Трајковић, Татјана, Михајловић, Милица (2020): „Говор Врања кроз призму диглосивности“. *Јужнословенски филолог*, LXXVI, св. 1, Београд: Српска академија наука и уметности, Институт за српски језик, 77–105. | | | | | | М24 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | / |  |  |
| 2. | / |  |  |
| 3. | / |  |  |
| 4. | / |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | **ДА** | НЕ |
| *образложење* | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | |
| Предлог наслова теме докторске дисертације | | | *Говор града Врања* | | | | | | |
| Научно поље | | | Друштвено-хуманистичке науке | | | | | | |
| Научна област | | | Филолошке науке | | | | | | |
| Ужа научна област | | | Српски језик | | | | | | |
| Научна дисциплина | | | Дијалектологија | | | | | | |
| 1. | Предмет научног истраживања *(до 800 речи)* | | | | | | | | |
| Предмет овог научног истраживања је говор града Варања. Из више разлога, одабрана тема представља добар избор за научни рад, тј. докторску тезу. Најпре, говор поменутог места није никада у потпуности описан по принципима класичне дијалектологије, а све раније информације о њему су фрагментарне или успутне. Почетком прошлог века норвешки филолог и слависта Олаф Брок објавио је књигу *Die Dialekte des südlichsten Serbiens* (1903), у којој се нашао и дијалекатски материјал из Врања, велики српски лингвиста Александар Белић, обухватио је и град Врање својом монументалном монографијом *Дијалекти источне и јужне Србије* (1905), док се у обимној студији Torlak Akcenuation (1975), aмеричког лингвисте Ронел Александер, није нашла грађа из самог града Врања, иако је он обухваћен истраживањем. Други истраживачи оставили су краће радове у којима се баве описом неких специфичних особина овога говора или анализирањем неког књижевног дела (које је засновано мањим или већим делом на врањском говору) са дијалектолошког аспекта (најчешће је то *Нечиста крв* или *Коштана* Боре Станковића). Није занемарив ни допринос колегинице М. Михајловић истраживањима социолингвистичке природе, као и истраживањима писаног језика Врањанаца (в. приказе радова кандидата бр. 1, 7, 9, 11). Одавно је, дакле, било потребно забележити и описати аутентични говор овога града, док још нису почеле ишчезавати поједине његове особине под снажним утицајем књижевног језика.  Кандидат ће најпре морати да забележи говор рођених Врањанаца. Тежак је задатак пронаћи довољан број „добрих информатора“, аутентичних носилаца овога говора, који су претрпели минималан утицај образовања и медија, који се нису кретали, односно, боравили дуже ван свога града и мешали се превише са људима из других дијалекатских средина. Снимљени спонтани разговори са оваквим информаторима представљаће одговарајућу дијалекатску грађу за истраживање и описивање поменутог говора. Постојећи дијалекатски упитници могу послужити као помоћ кандидату приликом циљаног вођења разговора са испитаницима ради долажења до одређеног језичког податка. Забележени материјал треба третирати селективно, изостављајући појединости које очигледно потичу из књижевног језика и детектовати оне које су вероватно пристигле из суседних говора. Онда када није очигледно одакле потиче забележена појединост треба проверавати и прикупљати додатни материјал. Овом приликом постаће јасно због чега је класична дијалектологија била затворена према градовима уопште у својим истраживањима народних говора. Наиме, велики број становника досељен је из околних области у град, што доприноси и већем или мањем наносу језичких особина из других говора у врањску средину. Све то отежава утврђивање слике изворног врањског говора. То је један од разлога што ће М. Михајловић морати врло озбиљно да проучи и релевантну етнографску литературу (рецимо, *Врањска котлина*, Ј. Трифуноског) и што ће морати да критички сагледа све географске, историјско-етнографске и демографске информације о испитиваном подручју.  Прикупљени дијалекатски материјал кандидат ће обрадити на начин како је то уобичајено рађено у нашој домаћој дијалектолошкој литератури, при чему ће пратити и податке које нуде претходни истраживачи врањског говора. Мораће имати у виду да постоји могућност да се нека језичка карактеристика, забележена, рецимо, почетком прошлог века, више не може приметити у говору Врањанаца. У том случају, кандидат ће припремити додатна питања за своје информаторе не би ли поновљеним разговорима дошао до траженог податка. Посебну пажњу обратиће на податке и сазнања до којих се дошло у једном социолингвистичком истраживању говора Врања (Станковић 2018), као и на описе суседних, структурално и типолошки веома блиских говора: прешевског (Трајковић 2016) и горњопчињског (Јуришић 2009, 2014). Тиме ће бити могуће регистровати и неке спонтане језичке процесе у врањском говору, односно, издвојити и неке шире социјално значајне правилности.  Предмет овога истраживања јесте језик, тј. опис једног градског идиома, међутим, пред истраживачем се налази неколико озбиљних задатака које мора успешно решити како би коректно обавио своје примарно научно истраживање – сакупљање дијалекатског материјала, проучавање одговарајуће етнографске и дијалектолошке литературе. Тек након ових „припрема“ кандидат ће приступити детаљном проучавању гласовних и обличких одлика врањског говора. Када су у питању синтаксичке особине, било би најупутније описати само неке од њих, пошто бављење синтаксом представља истински обиман посао који се може поделити на неколико тема за потенцијалне монографске студије. Другим речима, предмет овога рада биће гласовни и морфолошки језички ниво, уз издвајање и описивање неких маркантнијих синтаксичких особина (по угледу на досадашње репрезентативне дијалектолошке студије). | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | |
| Литература пријављена за истраживање врањског говора добро је одабрана. Наиме, за ову тему неопходно је (критички) проучити све релевантне прилоге који се баве говором Врањанаца, а затим и дијалектолошку литературу која описује суседне и сродне говоре, како би се проучавани говор могао сагледати као део једне дијалекатске целине, односно, како би се могле испратити изоглосе које спајају овај говор са суседним говорима, као и оне које га разликују од њих. То подразумева радове у којима су дати кратки описи врањског говора сведени обично на таксативно набрајање неких маркантнијих карактеристика (Барјактаревић 1965; Маринковић 1987; Павловић 1966), али и оне у којима се извештава о (најчешће) неким језичким особинама врањског говора у књижевним делима писаним мањим или већим делом на овом локалном говору (Маринковић, Томић 2011; Марковић 2011; Марковић 2014; Милановић 2011; Станковић, Станковић 2013; Стевановић 1977; Томић 2013). У литератури се налази и прилог социолингвистичке природе који такође нуди податке о одликама врањског говора уопште и о неким савременим тенденцијама у његовом развоју (Станковић 2018). Избор дијалектолошких монографија и радова, који описују суседне и сродне говоре (Видоески 1962; Јуришић 2009; Реметић 1996; Стевановић 1969; Трајковић 2016 итд.), такође говори о доброј обавештености кандидата. | | | | | | | | | |
| 3. | Циљеви научног истраживања *(до 500 речи)* | | | | | | | | |
| Циљ овога истраживања јесте да се опише гласовни и морфолошки систем врањског говора и да се забележе неке од његових маркантнијих синтаксичких одлика. Затим, да се упореди са суседним говорима и да се прецизније утврде правци простирања појединих изоглоса, да би се на крају и потврдило место које овај градски идиом заузима међу српским народним говорима, односно, међу говорима призренско-тимочке дијалекатске области којој иначе припада. Да би се ови циљеви постигли, кандидат ће морати да дође до валидног дијалекатског материјала, поштујући при том принципе класичне дијалектологије (треба направити избор правих информатора, носилаца изворног врањског говора, а затим снимити довољно спонтаних разговора, али и оних који ће бити усмеравани пробраним питањима, како би се дошло до тражених језичких особина и појава). Поред тога, мораће добро проучити досадашње радове о врањском говору, суседним и сродним говорима, али и етнографске радове, како би се правилно разумеле и добро интерпретирале чињенице које ће се наћи у забележеном корпусу. Кандидат ће бити у могућности да примети у ком правцу се развијају неке језичке особине истраживаног говора и можда ће успети да издвоји и неке шире социјално значајне правилности. Све то допринеће примарном циљу ове дисертације – забележити и описати говор града Врања пре него што нестану поједине његове особине под снажним утицајем књижевног језика. | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | |
| Досадашња проучавања врањског говора показују да га карактеришу језичке особине углавном заједничке са суседним говорима: експираторни акценат, сачувани полугласник (*данǝс*), рефлекс *-на- < -нѫ-* код глагола 3. Белићеве врсте (*паднаја*), аналитичка деклинација, вокатив на *-е* код именица на -*ка* (*комшике*), заменичке енклитике *гу*, *ги*, *не*, *ни*, *ве*, *ви*, презент 3. лица множине на *-в* (*работив*), радни глаголски придев мушког рода једнине на *-ја* (*рекја*), футур типа *ће + презент*, енклитички посесивни датив личне заменице (*татко ги*), удвајање објекта (*на мене ми вика*). Овим докторатом биће потврђене поменуте особине, прецизније описане и обогаћене новим детаљима. Такође се очекују и одговори на питања да ли се у Врању може чути наставак -*у* у 1. л. јд. презента, који је доскора било могуће чути у суседним селима, да ли је присутан завршетак -*ле* у множини радног придева сва три рода итд. Дакле, истраживање би требало да потврди да овај говор припада јужним говорима призренско-јужноморавског дијалекта.  Овим радом била би покривена још једна белина на српском дијалекатском простору, а како је предмет истраживања урбана средина (које су иначе недовољно испитане) – рад има још већи значај. Један градски говор, који трпи велики утицај књижевног језика, биће забележен и описан, а самим тим и сачуван од заборава. | | | | | | | | | |
| 5. | Примењене научне методе *(до 300 речи)* | | | | | | | | |
| Тема овог рада ће бити обрађена на начин како је то уобичајено рађено у нашој домаћој дијалектолошкој пракси. Кандидат ће најпре пронаћи одговарајуће информаторе (какве подразумева класична дијалектологија), а затим ће снимати спонтане разговоре са њима. Грађа ће бити сакупљана углавном методом спонтаног разговора. Постојећи дијалекатски упитници могу послужити као помоћ истраживачу приликом циљаног вођења разговора са испитаницима ради долажења до одређеног језичког податка. Уколико се појави нека недоумица или није јасно одакле потиче забележена појединост, кандидат ће припремити додатна питања за своје информаторе, не би ли поновљеним разговорима дошао до траженог податка и евентуално ће се консултовати са школованим носиоцима врањског говора (који схватају шта је циљ истраживања). Дескриптивна метода се примењује приликом описивања језичких особина и појава, али уз осврт на податке и сазнања до којих се дошло у досадашњим дијалектолошким проучавањима говора Врања и суседних и сродних говора. Дакле, биће константно примењивана и компаративна метода. Теоријску основу за свој рад кандидат види у релевантној литератури о истраживањима говора града на српском језичком простору, затим, у постојећој литератури о призренско-тимочкој дијалекатској области и врањском говору и, на крају, у одговарајућим етнографским радовима. | | | | | | | | | |
| Предложена тема се прихвата неизмењена | | | **ДА** | | | НЕ | | | |
| Коначан наслов теме докторске дисертације | | | *Говор града Врања* | | | | | | |
| **ЗАКЉУЧАК** *(до 100 речи)* | | | | | | | | | |
| Одабрана тема докторске дисертације – *Говор града Врања*, несумњиво заслужује да буде предмет једног озбиљног научног истраживања. Најпре због тога што аутентични врањски говор није никада у потпуности описан, а све раније информације о њему су фрагментарне или успутне. У данашње време, када су народни говори изложени неповратном пропадању и постепеној замени „једном осиромашеном верзијом књижевног језика“, на овај начин биће сачуван од заборава. Најзад, то ће бити добра основа, често и неопходан услов за друга језичка истраживања и различите социолингвистичке теме. | | | | | | | | | |
| **ПОДАЦИ О КОМИСИЈИ** | | | | | | | | | |
| Број одлуке НСВ о именовању Комисије | | | | **8/18-01-007/20-017** | | | | | |
| Датум именовања Комисије | | | | **5. 10. 2020. године** | | | | | |
| **Р. бр.** | | **Име и презиме, звање** | | | | | **Потпис** | | |
| 1. | | Др Марина Јуришић, научни сарадник | | | | председник |  | | |
| Српски језик | | | Институт за српски језик САНУ Београд | |
| (Научна област) | | | (Установа у којој је запослен) | |
| 2. | | Др Татјана Трајковић, доцент | | | | ментор, члан |  | | |
| Српски језик | | | Филозофски факултет Универзитета у Нишу | |
| (Научна област) | | | (Установа у којој је запослен) | |
| 3. | | Др Драгана Станковић, доцент | | | | члан |  | | |
| Српски језик | | | Педагошки факултет у Врању Универзитета у Нишу | |
| (Научна област) | | | (Установа у којој је запослен) | |
| Датум и место:  16. XI 2020, Ниш | | | | | | | | | |